Ayatullah Udhma Khamenei ameongeza kuwa: Hata wakati ambapo mazungumzo ya nyuklia yalikuwa yanaendelea, wanasiasa wa Marekani walitumia maneno yasiyo na heshima ili kujaribu kuonesha kuwa wananchi wa Iran wameachana na maneno na misingi yao mikuu lakini taifa la Iran lina ghera na hisia kali kuhusu mambo yake na sifa hiyo ndiyo iliyotoa msukumo mkubwa uliopelekea wananchi wajitokeze kwa wingi na kwa shauku kubwa zaidi katika maandamano hayo na kuthibitisha kwamba wamesimama kidete kuilinda Jamhuri ya Kiislamu na bendera ya Uislamu iliyonyanyuliwa juu nchini Iran pamoja na mfumo wa Kiislamu unaotawala nchini Iran.
